
PROJEKTS uz 07.09.2026.

vēlamais datums izskatīšanai: [FK] 16.09.2026.
domē: 24.09.2026.
sagatavotājs: Guna Cielava
ziņotājs: Edvīns Šēpers

[bookmark: _Hlk142472031]Par dzīvokļa īpašuma “Muižas iela 8-4”, Ādažos, izsoles atzīšanu par nenotikušu un atkārtotas izsoles rīkošanu

[bookmark: _Hlk81587303]Ādažu novada pašvaldības dome izskatīja elektronisko izsoļu vietnē https://izsoles.ta.gov.lv  29.08.2026. sagatavotu aktu Nr. 4662246/0/2026-AKT (turpmāk - Akts) nekustamā īpašuma Muižas iela 8 - 4, Ādaži, Ādažu nov., LV-2164, ar kadastra Nr. 8044 900 2553 (turpmāk - Īpašums), izsole tiek atzīta par nenotikušu, ievērojot to, ka izsolei nav autorizēts neviens izsoles dalībnieks. Akts apstiprināts Pašvaldības mantas iznomāšanas un atsavināšanas komisijas (turpmāk – Komisija) 31.08.2026. sēdē (prot. Nr. ĀNP/1-7-14-2/26/32).
Izvērtējot pašvaldības rīcībā esošo informāciju un ar lietu saistītos apstākļus, tika konstatēts:
1. Īpašums tika nodots atsavināšanai ar domes 26.03.2026. lēmumu Nr. 114 “Par pašvaldības dzīvokļa nodošanu atsavināšanai Muižas iela 8-4, Ādaži”. Komisijai tika uzdots organizēt Īpašuma atsavināšanu.
2. Saskaņā ar ierakstiem Rīgas rajona tiesas Ādažu pagasta zemesgrāmatas nodalījumā Nr. 100000565221 4, Īpašums ar kadastra Nr. 8044 900 2553 pieder pašvaldībai. Īpašuma sastāvā ietilpst telpu grupa 48.9 m² platībā ar kadastra apzīmējumu 80440040060012004, kā arī 4890/45300 domājamās daļas no daudzdzīvokļu mājas ar kadastra apzīmējumu 80440040060012.
3. [bookmark: _Hlk142559378]Īpašuma tirgus novērtējumu (reģ. ar Nr. ĀNP/1-11-1/26/2882) veicis sertificēts vērtētājs SIA “EIROEKSPERTS”, reģ. Nr. 40003650352, un aprēķinātā vērtējamā objekta tirgus vērtība 29.04.2026. ir 10 000,00 euro.
4. [bookmark: _Hlk116550783]Ar domes 25.06.2026. lēmumu Nr. 239 “Par nosacītās cenas apstiprināšanu un izsoles rīkošanu dzīvokļa īpašumam Muižas iela 8-4, Ādaži” tika apstiprināta Īpašuma nosacītā cena - 10 000,00 euro.
5. Komisijas 16.07.2026. sēdē ar lēmumu (protokola Nr. ĀNP/1-7-14-2/26/27) apstiprināja elektroniskās izsoles ar augšupejošu soli noteikumus Nr. ĀNP/1-7-14-1/26/9.
6. Īpašuma elektroniskās izsoles sākums 29.07.2026. plkst. 13.00, noslēgums 28.08.2026. plkst. 13.00. No Akta izriet, ka izsole atzīta par nenotikušu, ievērojot to, ka izsolei nav autorizēts neviens izsoles dalībnieks.
7. Sludinājums par Īpašuma izsoli, tai skaitā, Publiskas personas mantas atsavināšanas likuma 12. pantā paredzētā informācija, 20.07.2026. tika publicēta pašvaldības tīmekļvietnē www.adazunovads.lv, 24.07.2026. izdevumā "Latvijas Vēstnesis" Nr. OP 2026/140.IZ4 un paziņojums par izsoli tika izlikts pie Īpašuma.
8. Atbilstoši Publiskas personas mantas atsavināšanas likuma 31. panta pirmajā daļā noteiktajam - ja neviens pircējs nav pārsolījis izsoles sākumcenu vai arī nosolītājs nav samaksājis nosolīto cenu, izsole ar augšupejošu soli atzīstama par nenotikušu.
9. Saskaņā ar Publiskas personas mantas atsavināšanas likuma 32. panta pirmajā daļā noteikto, ja nekustamā īpašuma pirmajā izsolē neviens nav pārsolījis izsoles sākumcenu,  var: 
9.1. rīkot otro izsoli ar augšupejošu soli, kurā institūcija, kas organizē nekustamā īpašuma atsavināšanu (9.pants), var pazemināt izsoles sākumcenu ne vairāk kā par 20 procentiem;
9.2. rīkot jaunu izsoli, mainot nosolītās augstākās cenas samaksas kārtību;
9.3. ierosināt atcelt lēmumu par nodošanu atsavināšanai.
10. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par Īpašuma pārdošanu izsolē ir apstiprināts Komisijas 31.08.2026. sēdē (prot. Nr. ĀNP/1-7-14-2/26/32). Ņemot vērā Īpašuma (dzīvokļa) faktisko stāvokli un iepriekšējo praksi, Komisija nolēma ierosināt domei Īpašuma otrajā izsolē:
10.1. samazināt sākumcenu par 10% un noteikt to 9 000,00 euro apmērā (sākotnējā izsoles sākumcena (nosacītā cena) 10 000,00 euro);
10.2. noteikt izsoles soli 300,00 euro apmērā (sākotnējais izsoles solis 500,00 euro). 
11. Publiskas personas finanšu līdzekļu un mantas izšķērdēšanas novēršanas likuma 3. panta 2. punkts nosaka, ka publiska persona rīkojas ar finanšu līdzekļiem un mantu lietderīgi, tas ir, manta atsavināma un nododama īpašumā citai personai par iespējami augstāku cenu.
12. Ņemot vērā, ka  Īpašuma pirmā izsole ir nesekmīga, ir lietderīgi piekrist Komisijas ierosinājumam rīkot otro izsoli ar augšupejošu soli, pazeminot izsoles sākumcenu par 10 procentiem no Īpašuma nosacītās cenas.
Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 3. panta pirmās daļas 1. punktu, 9. panta otro daļu, 10. panta pirmo daļu, 31. panta pirmo daļu un 32. pirmās daļas 1. punktu, 34. panta otro daļu, kā arī domes Finanšu komitejas 16.09.2026. atzinumu, Ādažu novada pašvaldības dome
NOLEMJ:
1. [bookmark: _Hlk142485607]Atzīt Ādažu novada pašvaldībai piederošā dzīvokļa īpašuma “Muižas iela 8-4”, kadastra numurs 8044 900 2553, kura sastāvā ietilpst telpu grupa 48.9 m² platībā ar kadastra apzīmējumu 80440040060012004, kā arī 4890/45300 domājamās daļas no daudzdzīvokļu mājas ar kadastra apzīmējumu 80440040060012, adrese: Muižas iela 8 - 4, Ādaži, Ādažu nov., 28.08.2026. noslēgušos izsoli ar augšupejošu soli par nenotikušu saskaņā ar aktu Nr. 4662246/0/2026-AKT (pielikums), kas 29.08.2026. sagatavots elektronisko izsoļu vietnē https://izsoles.ta.gov.lv.
2. Uzdot Pašvaldības mantas iznomāšanas un atsavināšanas komisijai:
2.1. līdz 05.10.2026. publicēt pašvaldības tīmekļvietnē www.adazunovads.lv informāciju, ka 1. punktā minētā dzīvokļa īpašuma 1. izsole ir atzīta par nenotikušu;
2.2. līdz 30.10.2026. rīkot lēmuma 1. punktā norādītā dzīvokļa īpašuma pārdošanu elektroniskā izsolē ar augšupejošu soli (atkārtota izsole) par eiro, pazeminot izsoles sākumcenu par 10 procentiem, un nosakot 1. punktā minētā dzīvokļa īpašuma 2. izsoles sākumcenu 9 000,00 euro (deviņi tūkstoši eiro, 00 centi).
3. Pašvaldības izpilddirektora vietniecei veikt lēmuma izpildes kontroli.


					 
Pašvaldības domes priekšsēdētājs							G. Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
_________________________
Izsniegt norakstus:
Pašvaldības mantas iznomāšanas un atsavināšanas komisijai, NĪN, JIN, IDRV

Cielava, t. 27343916

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




